নওগাঁর ঝিকরা বদ্ধপুকুর এলাকায় কয়েক শ ক্ষুদ্র নৃগোষ্ঠীর লোকদের বসবাস। কয়েক মাস আগে একটি প্রভাবশালী মহল এই ক্ষুদ্র নৃগোষ্ঠীর লোকজনকে উচ্ছেদের চেষ্টা চালায়। সেখানকার বাসিন্দা মালা পাহান, প্রমলাসহ একাধিক নারী জানান, যুগ যুগ ধরে তাঁরা এখানে আছেন। কিন্তু হঠাৎ বুলডোজার এনে তাঁদের উচ্ছেদের চেষ্টা চালায় একদল দুর্বৃত্ত। অনুসন্ধানে জেলায় এমন একাধিক ঘটনা উঠে আসে। অনেকে প্রভাবশালীদের দাপটে টিকতে না পেরে বসতভিটা ছেড়ে অন্য জায়গায় আস্তানা করে আছেন। পিছিয়ে পড়া জনগোষ্ঠীকে এগিয়ে নিতে না পারলে টেকসই উন্নয়ন বাধাগ্রস্ত হবে বলে মনে করেন ক্ষুদ্র নৃগোষ্ঠীদের নিয়ে কাজ করা নেতারা।